Trestný rozkaz Okresného súdu Vranov nad Topľou sp. zn. 2T/49/2024 z 25. 6. 2024
Trestný rozkaz Okresného súdu Vranov nad Topľou z 25. júna 2024, sp. zn. 2T/49/2024, ECLI:SK:OSVT:2024:8824010269.2
Súd: Okresný súd Vranov nad Topľou
Spisová značka: 2T/49/2024
ECLI: ECLI:SK:OSVT:2024:8824010269.2
Dátum vydania: 25. 6. 2024
Forma: Trestný rozkaz
Oblasť práva: Trestné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 2T/49/2024 8824010269 25. 06. 2024 Mgr. Marcela Holubová ECLI:SK:OSVT:2024:8824010269.2
TRESTNÝ ROZKAZ V MENE SLOVENSKEJ REPUBLIKY Okresný súd Vranov nad Topľou samosudkyňou Mgr. Marcelou Holubovou dňa 25. júna 2024 vo Vranove nad Topľou podľa § 353 Trestného poriadku v spojení s § 241 ods. 1 písm. j) Trestného poriadku, takto rozhodol: r o z h o d o l: Obvineného: A. B., nar. XX.XX.XXXX vo Svidníku, trvale bytom A. C., okr. Vranov nad Topľou, prechodne bytom D. XX, okr. Svidník, t.č. od 09.02.2024 vo väzbe v ÚVV E., F. XX, uznáva za vinného, ž e dňa 09.02.2024 v presne nezistenom čase okolo 20:30 hod prišiel domov na adresu Juskova Vôľa č. 5, kde prišiel na terasu vedľa vchodových dverí a po hádke s jeho družkou G. H., nar. XX.XX.XXXX, bytom A. C. B. X, vzal do ruky postupne tri kovové stoličky a stolík zo záhradného nábytku, ktoré sa nachádzali na terase domu, s ktorými rozbil okno do obývačky rodinného domu nad spomínanou terasou, kde časti záhradného nábytku poprehadzoval cez rozbité okno do izby a následne sa pokúšal dostať do obývačky k svojej družke so slovami: „Chod' mi z očí, bo ťa zabijem! Nechcem ťa vidieť, chod' mi z očí, lebo ťa zabijem!, kde potom čo zazrel v izbe aj syna svojej družky, I. H., nar. XX.XX.XXXX trvale bytom A. C. B. X začal na neho kričať „Ty buzerant, zabijem ťa! Pod' sem zabijem ťa!", kde u poškodenej G. H. a jej syna I. H., tak vzbudil dôvodnú obavu o ich život, pričom na poškodenom okne a poškodenej žalúzii okna vznikla G. H. škoda na majetku vo výške 120,- Eur, teda inému sa vyhrážal smrťou takým spôsobom, že to vzbudilo dôvodnú obavu a spáchal čin na chránenej osobe - blízkej osobe a závažnejším spôsobom konania - so zbraňou, čím spáchal prečin nebezpečného vyhrážania podľa § 360 ods. 1, ods. 2 písm. a), písm. b) Trestného zákona s poukazom na § 138 písm. a) a § 139 ods. 1 písm. c) Trestného zákona.
Za to mu ukladá: podľa § 360 ods. 2 Trestného zákona s použitím § 38 ods. 2 Trestného zákona pri rovnováhe poľahčujúcich okolností uvedených v § 36 písm. l) Trestného zákona a priťažujúcich okolností uvedených v § 37 písm. m) Trestného zákona, § 53 Trestného zákona trest domáceho väzenia vo výmere 18 (osemnásť) mesiacov. Podľa § 53 ods. 2 Trestného zákona je obvinený po dobu výkonu trestu domáceho väzenia povinný v čase určenom súdom a to nepretržite po celú dobu výkonu trestu domáceho väzenia zdržiavať sa vo svojom obydlí vrátane k nemu prináležiacich vonkajších priestorov, viesť riadny život a podrobiť sa kontrole technickými prostriedkami mimo doby - nevyhnutne potrebného času na premiestnenie sa do a z miesta výkonu pracovnej činnosti a na dobu výkonu pracovnej činnosti na základe pracovnej zmluvy alebo inej pracovnej činnosti vykonávanej v súlade so Zákonníkom práce, - dní pracovného pokoja od 10.00 hod. do 14.00 hod. - pracovných dní v pondelok a stredu od 10.00 hod. do 14.00 hod. Podľa § 53 ods. 4 Trestného zákona po dobu výkonu trestu domáceho väzenia môže obvinený opustiť svoje obydlie len po predchádzajúcom súhlase probačného a mediačného úradníka pôsobiaceho na Okresnom súde Vranov nad Topľou a len z naliehavého dôvodu a na nevyhnutne potrebný čas. Tento čas sa započítava do výkonu trestu. Podľa § 53 ods. 4 Trestného zákona v spojení s § 51 ods. 3 písm. b) Trestného zákona obmedzenie spočívajúce v zákaze požívania alkoholických nápojov a iných návykových látok. Podľa § 53 ods. 3 Trestného zákona nariaďuje nad obvineným kontrolu technickými prostriedkami podľa § 3 ods. 1 písm. e) zákona NR SR č. 78/2015 Z. z. o kontrole výkonu niektorých rozhodnutí technickými prostriedkami a to zariadením kontroly požitia alkoholu, ktorej je obvinený povinný sa podrobiť, vykonávanej na výzvu v časových termínoch - počas doby, kedy je povinný sa zdržiavať vo svojom obydlí, každý deň v čase od 7.00. do 8.00. hod., od 14.00 hod. do 15.00 hod. a od 20.00 hod. do 21.00 hod., - v dňoch výkonu pracovnej činnosti pred a po premiestnení sa do a z miesta výkonu pracovnej činnosti a to v čase 60 minút pred odchodom z obydlia a v čase do 60 minút po návrate do obydlia. Poučenie: P o u č e n i e : Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Vranov nad Topľou, a to do 8 (ôsmich) dní odo dňa jeho doručenia. Osobám, ktoré môžu podať odvolanie v prospech obvineného, okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr (§ 355 ods. 1 Trestného poriadku). Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom (§ 355 ods. 2 Trestného poriadku). Ak proti trestnému rozkazu podala oprávnená osoba v lehote odpor, samosudca rozhodne podľa § 241 ods. 1 písm. j) o prijatí obžaloby a nariadi vo veci hlavné pojednávanie; pri prejednávaní veci na hlavnom
pojednávaní nie je samosudca viazaný právnou kvalifikáciou ani druhom a výmerou trestu, ani výrokom o ochrannom opatrení obsiahnutými v trestnom rozkaze. Inak sa trestný rozkaz stane právoplatným a vykonateľným (§ 355 ods. 3 Trestného poriadku). Ak bol obvinený stíhaný pre prečin uvedený v § 211, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb uvedených v ods. 1. Späťvzatím súhlasu sa trestný rozkaz ruší a samosudca trestné stíhanie zastaví (§ 355 ods. 6 Trestného poriadku). Ak bol vydaný trestný rozkaz, môže prokurátor vziať späť obžalobu dovtedy, kým sa trestný rozkaz nedoručí niektorej z osôb uvedených v ods. 1. Späťvzatím obžaloby sa trestný rozkaz ruší a vec sa vracia do prípravného konania. Trestný rozkaz sa ruší a vec sa vracia o prípravného konania aj vydaním uznesenia, ktorým nadriadený súd na základe sťažnosti podľa § 241 ods. 4 zrušil uznesenie samosudcu o prijatí obžaloby podľa § 241 ods. 1 písm. j) (§ 355 ods. 7 Trestného poriadku). Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom (§ 355 ods. 8 Trestného poriadku). Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší (§ 355 ods. 10 Trestného poriadku). Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia (§ 356 Trestného poriadku).

